जनसुनवाई में छाए बिजली, पानी के मुद्दे
पंचायतसमिति केकड़ी में गुरुवार को उपखण्ड अधिकारी सुरेश कुमार बुनकर की अध्यक्षता में जनसुनवाई आयोजित की गई। इसमें तहसीलदार रमेश माहेश्वरी, सावर तहसीलदार विजेन्द्र सिंह,विकास अधिकारी कन्हैयालाल वर्मा सहित पंचायत समिति सदस्य, सरपंच एवं विभिन्न विभागों के अधिकारी कर्मचारी मौजूद थे।
गांवों में सड़क, बिजली, पानी, चिकित्सा आदि रोजमर्रा की आवश्यक्ताओं से संबंधित समस्याओं के मुद्दे छाए रहे। गर्मी की शुुरुआत के साथ ही गांवों में पेयजल की समस्या उत्पन्न हो गई है। क्षेत्र के कई जनप्रतिनिधियों ने पेयजल की किल्लत से अवगत कराते हुए निस्तारण की मांग की। जनसुनवाई के दौरान पानी, बिजली की समस्या सहित अन्य कई समस्याओं के 62 प्रकरण दर्ज हुए जिनमें से 42 प्रकरणों का निस्तारण किया गया। जनसुनवाई के दौरान बाजटा निवासी मोहनलाल कुमावत, सांवरलाल कुमावत के परिवार को मुख्यमंत्री सहायता योजना के तहत 50-50 हजार रुपए के चेक दिए गए। उपखण्ड अधिकारी सुरेश कुमार बुनकर ने उपस्थित विभिन्न विभागों के अधिकारियों को निर्देशित किया कि वे ग्रामीणों की समस्याओं का निस्तारण शीघ्र करें।
सरवाड़|कस्बेमें जनसुनवाई कार्यक्रम पंचायत समिति सभागार में उपखंड अधिकारी घनश्याम शर्मा की अध्यक्षता में आयोजित हुआ। जनसुनवाई में उपखंड अधिकारी शर्मा ने विभागीय अधिकारियों से सिलसिलेवार कार्यों की प्रगति रिपोर्ट ली और आवश्यक दिशा निर्देश दिए। बैठक में तहसीलदार पंकज कुमार बड़गुर्जर, टांटोटी तहसीलदार मोहनलाल परिहार, पंचायत समिति विकास अधिकारी मुकेश कुमार पोरवाल मौजूद थे। इस दौरान उपखंड अधिकारी शर्मा ने विभागीय अधिकारियों से सामाजिक सुरक्षा पेंशन, खाद्य सुरक्षा, शौचालय निर्माण, भामाशाह योजना, श्रमिक पंजीयन सहित विभिन्न योजनाओं की प्रगति रिपोर्ट ली। उन्होंने विद्युत निगम के अधिकारियों को शहर गांवों में मकानाें को छूते झूलते विद्युत तारों को दुरुस्त करने विद्युत छीजत पर कार्रवाई करने के निर्देश दिए। एसडीएम ने सरवाड़ तहसीलदार पंकज कुमार बड़गुर्जर टांटोटी तहसीलदार मोहनलाल परिहार को हल्का पटवारियों को पटवार हल्के में भेजकर किसानों ग्रामीणों की समस्याओं का तत्परता से निराकरण के निर्देश दिए। इस दौरान ब्लाॅक प्रारंभिक शिक्षा अधिकारी रामबाबू ज्योति, जलदाय विभाग के कनिष्ठ अभियन्ता शंकरलाल चौधरी, सार्वजनिक निर्माण विभाग से कनिष्ठ अभियन्ता आशाराम बैगालिया, पालिका कनिष्ठ अभियन्ता हरिसिंह कुम्हार, वन विभाग से घीसू सिंह, पंचायत समिति प्रचार प्रसार अधिकारी संजय तोषनीवाल मौजूद रहे।
समस्याओं का समाधान नहीं होने से सरकार की छवि पर पड़ता है असर : सांवरलाल जाट
श्रीनगर|पंचायतसमिति के सभागार भवन में गुरुवार को आयोजित ब्लाक स्तरीय जनसुनवाई में किसान आयोग के अध्यक्ष सांसद सांवरलाल जाट ने कहा कि ग्रामीणों की समस्याओं का समाधान होना जरूरी है। अधिकारी उनकी समस्याओं में ध्यान देकर उन्हें सन्तुष्ट करें। समस्याएं हल नहीं होने से सरकार की छवि पर असर पड़ता है। इस दौरान जिला परिषद के मुख्य कार्यकारी अधिकारी निकया गोहायन नसीराबाद उपखण्ड अधिकारी श्वेता कोचर, श्रीनगर विकास अधिकारी सुधीर पाठक श्रीनगर प्रधान सुनीता रावत ने ग्रामीणों की समस्याएं सुनी। सबसे अधिक समस्याएं विद्युत निगम से संबंधित रही। श्रीनगर सरपंच चन्द्रकान्ता राठी ने श्रीनगर सामुदायिक स्वास्थ्य केन्द्र के नए भवन निर्माण का टेण्डर नहीं होने से बजट लैप्स होने की जानकारी दी। पंचायत समिति सदस्या अनिता बैरवा ने श्रीनगर अस्पताल में चिकित्सकों के रिक्त पद होने पर ग्रामीणों को हो रही परेशानी से अवगत कराया। तिहारी से पंचायत समिति सदस्य के.के.जोशी ने तिहारी पशु चिकित्सालय में पशु चिकित्सक पशुधन सहायक नियुक्त करने, कानपुरा के ग्रामीणों ने कब्रिस्तान के लिए भूमि आवंटन, कानाखेड़ी सरपंच बरकत बेग समिति सदस्य नियाज बेग ने श्रीनगर जिलावड़ा तक क्षतिग्रस्त सड़क का डामरीकरण कराने, तिहारी सरपंच निकिता चौधरी ने तिहारी अस्पताल की चारदीवारी निर्माण करवाने की मांग रखी। लवेरा सरपंच महावीर सिंह पंवार ने लवेरा में बीसलपुर का पानी नहीं पहुंचने, आबादी भूमि का विस्तार करने का प्रस्ताव, श्रीनगर के ग्रामीणों ने श्रीनगर एसबीबीजे में व्याप्त अव्यवस्थाओं की शिकायत की। पालरा सरपंच गुलाब सिंह रावत ने सार्वजनिक नल कनेक्शन की संख्या बढ़ाने की मांग रखी। जनसुनवाई में तहसीलदार प्रदीप चोमाल, नायब तहसीलदार स्वाति, श्रीनगर उपप्रधान नन्दाराम जाट सहित विभिन्न विभागों के आला अधिकारी मौजूद रहे।
hin_Deva awa_Deva hin_Deva hin_Deva hin_Deva hin_Deva